Un veilador u vilador ye un espacio hostelero exterior (bien en patios u a l'aire libre). A sobén se estableixe como una prolongación externa d'un negocio ya existent como puet estar una tabierna, un restaurant u hotel que se puet reyalizar a piet de carrera bien siga en o espacio d'una plaza, un chardín, un mirador con anvistas, en o porche d'un edificio, en una sala, u chunto a atros veiladors en un bulevard. Se composa d'una serie de mesas «vestidas» (ye decir con un mantel) y un conchunto de siellas arredol. Iste servicio puet estar protechiu con una pergola (parasols u uembrerillas) que guardan a os clients d'o mal orache, u que proporcionan uembra. Os veiladors han estau emplegaus en os puestos toristicos como espacios de servicio hostelero de valura anyadida. O cobro de propinas debidas a o servicio d'o cambrero penderá d'os costumbres, normas y usaches de cada país.